2019-2020-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

7 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 50 балл пухма пулать

1. *Асанмалăх* сăмахра *–лăх* мĕнле аффикс шутланать?

*Тĕрĕс хуравшăн – 5 балл.*

2.Сăмах майлашăвĕсенчен хăшĕ куçăмлă пĕлтерĕшлĕ: *вăштăр çил,вичкĕн çил,сивĕ çил, çил курăкĕ, майлă çил*? Кусăмлă пĕлтерĕшлĕ сăмаха вырăсла куçарăр.

*Тĕрĕс тупнăшăн – 2 балл, куçарнăшăн – 3 балл. Пĕтĕмпе – 5 балл.*

3. *Лешĕ кунталла çывхарсанах Аттус курпунне кăларса, çăмне вирелле тăратса ăр-р-р! ăр-р-р! тесе хăратать* предложенире евĕрлев сăмахне тупăр. Сăмах мĕнле чĕр чун пирки пырать?

*Тĕрĕс хуравшăн – 3 балл., чĕр чун ятне каланăшăн – 2 балл. Пĕтĕмпе – 5 балл.*

4.Тĕрĕк чĕлхисенче хушу наклоненийĕн çуклăх формине палăртма ятарлă аффикс пур – *ма(-ме): бошла****ма.*** Чăваш чĕлхинче ку наклонени мĕнле майпа пулать?

*Тĕрĕс хуравшăн – 5 балл*

5. *Сасартăк кĕтмен-туман çĕртенех пирĕн хыçра арçын сасси илтĕнчĕ: «Ырă каç пултăр хитре пикесем!»* предложенире сиксе юлнă чарăну паллине тупăр, мĕншĕн лартнине ăнлантарăр.

*Тĕрĕс тупнăшăн – 4 балл., ăнлантарнăшăн – 1 балл. Пĕтĕмпе - 5 балл.*

6. С. Шавлин «Вĕçкĕн Ваççа» шÿтлĕ сăввинчен илнĕ йĕркесенче сиктерсе хăварнă сăмаха çырăр. Çын ячĕсене вырăсла куçарăр.

«Ваççана чĕнет Наççа:

- Лайăх-и, Ваççа? …»

*Сăмахне тупнăшăн – 3 балл, вырăсла тĕрĕс куçарнăшăн – 2 балл. Пĕтĕмпе – 5 балл.*

7. Григорий Лучăн «Чун туйăмĕ» калавĕнчи Светлана миçемĕш класра вĕреннĕ?

*Тĕрĕс хуравшăн – 4 балл.*

8. «1918-1920-мĕш çулсенче Хусанти археологи институтĕнче вĕрентĕм. Çав вăхăтрах чăвашла тухакан хаçат-журналсенче ĕçлерĕм, театр валли вырăсларан чăвашла пьесăсем куçартăм, хам та çыртăм. Чăваш театрĕнче артист, тăлмачă тата режиссер пулса ĕçлерĕм.» Сăмах кам çинчен пырать?

*Тĕрĕс хуравшăн – 5 балл.*

9. Пуплев тĕсĕсене çырăр.

*Кашни тĕрĕс хуравшăн – 2 балл. Пурĕ – 6 балл.*

10. «Кăмăллă çĕр-шывăн кăмăллă чĕлхиçĕм!

Иртнĕ хурлăхушăн çитĕ ырлăху:

Хĕрлĕ хĕрнĕ хурçă, çунтаракан çиçĕм,

Вĕри вутлă çулăм эсĕ пулăн ху.»

Кам сырнă-ши çак йĕркесене? Сăвăра мĕнле чĕлхе пирки каланă?

*Авторне пĕлнĕшĕн – 3 балл, тĕрĕс хуравшăн – 2 балл.. Пĕтĕмпе – 5 балл.*